Kosovë, kritika mbi pjesmarrjen e grave në qeveri
Organizatat që merren me të drejtat e grave në Kosovë kanë shprehur shqetësimet e tyre lidhur me përfshirjen e paktë të tyre në institucionet qeveritare, ndonëse ato përbëjnë 30 për qind të parlamentit.
Qeveria e Kosovës e ngritur pas një boshllëku gati tre muajsh, ka 21 ministri. Por, vetëm dy prej tyre udhëhiqen nga gratë. Organizatat që merren me të drejtat e grave në Kosovë thonë se kjo situatë dëshmon se përfaqësimi i grave në politikë mbetet shumë i ultë dhe pa shenja të përmirësimit. Sibel Halimi, eksperte në çështjet gjinore, në një bisedë për Zërin e Amerikës tha se mungesa e grave në pozita vendimmarrëse është pasojë e mungesës së vullnetit të partive politike dhe kjo, sipas saj, është edhe pasqyrim i mendësisë ende patriarkale në shoqërinë e Kosovës. , thotë Halimi. Kryeministri i Kosovës, Ramush Haradinaj, në një debat për barazinë gjinore, tha se kjo çështje paraqet një sfidë të kamotshme, ndërsa u zotua se do të punojë për ndryshimin e gjendjes aktuale. , tha Haradinaj. Situata nuk duket ndryshe as kur flitet për pushtetin komunal zgjedhjet për të cilin pritet të mbahen më 22 tetor. Valmir Elezi, nga Komisioni Qendror i Zgjedhjeve tha se është respektuar kuota prej 30 për qind të përfaqësimit të grave në listat zgjedhore të partive politike. ”, u shpreh zoti Elezi. Zonja Halimi, eksperte në çështjet gjinore, mendon se imponimi përmes kuotave të tilla është e vetmja mundësi për të garantuar pjesëmarrje të barabartë të grave. , tha zonja Halimi. Edhe në pushtetin e kaluar vetëm dy ministri udhëhiqeshin nga gratë, ndërsa vetëm 1 nga 38 komunat e Kosovws, kishte për kryetare një grua.